తెలంగాణలో మహిళా తహసీల్దార్ దారుణహత్య WATCH LIVE TV
బీఎండబ్ల్యూ కార్ తిరిగిచ్చేయనున్న దీపా
జిమ్నాస్ట్ సంచలనం దీపా కర్మకార్ బీఎండబ్ల్యూ కారు తిరిగిచ్చేయాలని నిర్ణయించుకుంది
TNN | Updated:
Oct 12, 2016, 03:26PM IST
రియో ఒలింపిక్స్ జిమ్నాస్ట్ సంచలనం దీపా కర్మకార్ ఖరీదైన బహుమతిని తిరిగిచ్చేయాలని నిర్ణయించుకుంది. ఒలింపిక్స్&zwnj;లో పతకాలు సాధించిన పీవీ సింధు, సాక్షి మాలిక్ లతో పాటూ ప్రతిభ కనబరిచి కేవలం 15 సెకండ్ల తేడాతో పతకం కోల్పోయిన దీపాకు కూడా బీఎండబ్ల్యూ కారును అందించారు. హైదరాబాద్ బ్యాడ్మింటన్ అసోసియేషన్ అధ్యక్షుడు చాముండేశ్వరి నాథ్ ఈ కార్లను సచిన్ చేతుల మీదుగా ఇప్పించారు. అయితే దీపా కర్మకార్ కు ఇంత ఖరీదైన కారును వాడడం కష్టంగా ఉంది. మధ్య తరగతి కుటుంబానికి చెందిన ఈ అమ్మాయి అగర్తలాలో నివసిస్తోంది. అక్కడ వీరుండే చోట చాలా సన్నని, గతుకుల రోడ్లే ఉంటాయి. అంతే కాదు వీరి నివాస ప్రాంతంలో ఎక్కడా బీఎండబ్ల్యూ సర్వీస్ సెంటర్లు కూడా లేవు. దీంతో దీపా కుటుంబం కారును తిరిగిచ్చేయడానికే సిద్ధపడింది.
దీపా కోచ్ నంది ఈ విషయాన్ని తెలిపారు. అతను ఇప్పటికే హైదరాబాద్ బ్యాడ్మింటన్ అకాడమీకి విషయాన్ని చెప్పారు. వారు కూడా తిరిగి కారును తీసుకోవడానికి ఒప్పుకున్నారు. అయితే ఆ కారు ఖరీదుకు సమానమైన డబ్బుని దీపా అకౌంట్లో వేయాల్సిందిగా కోరామని, లేదా వారింతెచ్చిన ఫర్వాలేదని నంది తెలిపారు.